Foto: Getty Images «Barselona» va «Real» klublari «Tuluza» yarimhimoyachisi Jan-Kler Todiboga qiziqish bildirishmoqda. Har ikkala klub ham 19 yoshli futbolchi uchun taklif jo‘natib ulgurishgan, deb yozadi Mundo Deportivo. Todibo «Tuluza»ning asosiy jamoasiga shu yil qo‘shildi. Uning fransuz klubi bilan kelishuvi kelasi yil yozgacha mo‘ljallangan. Jan-Klerga «Bayyer», «Leyptsig» va «Yuventus» kabi klublar ham befarq emasligi aytilmoqda. Fransiya chempionatining joriy mavsumida Todibo 10ta o‘yinda maydonga tushdi. «Tuluza» birinchi davrani 13-o‘rinda yakunladi.